4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 189529/1252 της 31 Οκτ./23  Νοεμ. 1979 (ΦΕΚ Β΄ 1071) (Διόρθ. Σφαλμ. στο ΦΕΚ Β΄ 266/19  Μαρτ. 1980). Περί συγκροτήσεως Συνεργείων Κτηματογραφήσεως και καταγραφής δασών, δασικών γαιών. Έχοντες υπ’ όψει: 1.Τας διατάξεις του Ν. 248/1976 (άρθρο 5 παρ. 1) «περί φύλλου καταγραφής, Μητρώου ιδιοκτησίας και οριοθεσίας των Δασικών εκτάσεων και προστασίας των Δημοσίων Δασικών εκτάσεων». 2.Την υπ’ αριθ. (Σ.Α.Μ. 7984) του Υπουργού Συντονισμού εις την οποίαν ενετάγη η υπ’ αριθ. 284702 μελέτη «περί κτηματολογίου Δασών και Δασικών εκτάσεων». 3.Την υπ’ αριθ. 158488/1488/4.6.1976 απόφασή μας περί συγκροτήσεως τριών (3) Συνεργείων Κτηματογραφήσεως δασών και δασικών γαιών. 4.Την υπ’ αριθ. 64505/85/24.7.1976 απόφασή μας περί συγκροτήσεως δώδεκα (12) Συνεργείων Κτηματογραφήσεως δασών και δασικών γαιών. 5.Την ανάγκην συγκροτήσεως και ετέρων εξ (6) Συνεργείων Κτηματογραφήσεως δασών και δασικών γαιών με σκοπό την εντατικοποίηση και την συντόμευση των εργασιών κτηματογραφήσεως των δασών και δασικών γαιών του Λεκανοπεδίου Αττικής. 6.Την σχετική εισήγηση της Γενικής Διευθύνσεως Δασών, αποφασίζομεν: 1.Συγκροτούμεν εξ (6) Συνεργεία Κτηματογραφήσεως δασών και δασικών εκτάσεων πέραν των ήδη δέκα πέντε (15) συγκεκροτημένων κατ’ εφαρμογήν των διατάξεων του άρθρου 5 παρ. 1 του Ν. 248/1976. 2.(Η σύνθεση του προσωπικού τροποποιήθηκε από την 194609/1383/27 Νοεμ. 1979-8 Ιαν. 1980 απόφ. Υπ. Γεωργίας (κατωτ. αριθ. 5). Οι εκ των ανωτέρω οι επί σχέσει εργασίας ιδιωτικού δικαίου προσλαμβάνονται κατά τας διατάξεις του άρθρου 5 παράγραφος 5 του Ν. 248/1976. 3.Έδραν των συνεργείων τούτων ορίζομεν την έδραν της Επιθεωρήσεως Δασών εις την περιφέρειαν της οποίας απασχολούνται. 4.Εις τους συγκροτούντας τ’ ανωτέρω συνεργεία πάσης φύσεως υπαλλήλους, θα καταβάλλονται οδοιπορικά έξοδα και ημερήσιαι εκτός έδρας, αποζημιώσεις αι αναγνωριζόμεναι ως τοιαύται υπό των ισχυουσών εκάστοτε διατάξεων δια τους πάσης φύσεως υπαλλήλους των ήδη συγκεκροτημένων συνεργείων Κτηματογραφήσεως Δασών και δασικών εκτάσεων. Σελ. 572,608(γ) Τεύχος Η82-Σελ.102 5.Αι πάσης φύσεως δαπάναι λειτουργίας εν υπαίθρω των Συνεργείων Κτηματογραφήσεως, προμηθείας του αναγκαιούντος δια την λειτουργίαν των εξοπλισμού και εφοδίων, μισθώσεως Γραφείων, αποθηκών ή άλλων χώρων δια την εναποθήκευση και φύλαξη πάσης φύσεως υλικού κλπ. θα διενεργούνται κατά τα κεκανονισμένα. 6.Εξουσιοδοτούμεν την Γενικήν Δ/νση Δασών αναλόγως των παρουσιαζομένων εκάστοτε αναγκών, να θέτει εις την διάθεση των Συνεργείων Κτηματογραφήσεως τα απαραίτητα οχήματα μετά των οδηγών αυτών δια την διακίνηση πάσης φύσεως υλικών και τις μετακινήσεις των μελών των Συνεργείων τούτων ή άλλων προσώπων που έχουν σχέσει με την εποπτεία και τον έλεγχο των εργασιών Κτηματογραφήσεως, εκ των εις την διάθεσιν της Υπηρεσίας ευρισκομένων οχημάτων. 7.Εξουσιοδοτούμεν τον προϊστάμενον εκάστου Συνεργείου Κτηματογραφήσεως να προσλαμβάνει και ν’ απασχολεί επί τόπου των εργασιών εργατικό προσωπικό και οδηγούς αυτοκινήτων εποχιακής απασχολήσεως, του χρόνου απασχολήσεως ενός εκάστου μη δυναμένου να υπερβεί το εννεάμηνον. Επίσης ο Προϊστάμενος του συνεργείου δύναται να προσλαμβάνει με ομοία εποχιακή απασχόληση εργατοτεχνίτας δια τας εργασίας οριοσημάνσεως ή για εκτέλεση πάσης φύσεως άλλων τεχνικών εργασιών. 8.Η Υπηρεσία Διοικητικού μετά σύμφωνο εισήγηση της Γενικής Διευθύνσεως Δασών, θα μεριμνήσει για την εν καιρώ και κατά τας κειμένας διατάξεις επάνδρωση των Συνεργείων Κτηματογραφήσεως και καταγραφής Δασών και Δασικών γαιών. 9.Οι συναφείς δαπάνες λειτουργίας των Συνεργείων Κτηματογραφήσεως και καταγραφής Δασών και δασικών γαιών, θα καταβάλλονται εκ παγίας προκαταβολής συνιστωμένης υπό του Διοικητικού Συμβουλίου του Κ.Τ.Γ.Κ. και Δασών παρά τη Γενική Δ/νσει Δασών. 10.Οι αρμόδιοι Επιθεωρηταί Δασών αυτοπροσώπως ή με τα όργανά των ως και οι προϊστάμενοι των Δασαρχείων εις την περιφέρειαν των οποίων θα διενεργούνται οι σχετικές εργασίες κτηματογραφήσεως δασών και δασικών εκτάσεων θα παρέχουν οι ίδιοι αλλά και δια των διοικητικών οργάνων των πάσαν συνδρομήν στο γραφείο και στο ύπαιθρο για την υποβοήθηση του έργου των συνεργείων τούτων. 17.Ζ.π.4 Κτηματογράφηση Δασών 